b"\n_START_ARTICLE_\nGal\xc3\xa0xia d'esclat d'estrelles\n_START_PARAGRAPH_\nUna gal\xc3\xa0xia Starburst o gal\xc3\xa0xia esclat d'estrelles \xc3\xa9s una gal\xc3\xa0xia amb una taxa excepcionalment alta de formaci\xc3\xb3 estel\xc2\xb7lar, comparada a la taxa de formaci\xc3\xb3 estel\xc2\xb7lar com\xc3\xba en la majoria de les gal\xc3\xa0xies. S'ha observat que les gal\xc3\xa0xies entre en per\xc3\xadodes d'esclat de formaci\xc3\xb3 estel\xc2\xb7lar despr\xc3\xa9s de processos de col\xc2\xb7lisi\xc3\xb3 o encontres amb altres gal\xc3\xa0xies properes. La taxa de formaci\xc3\xb3 d'estrelles en aquest tipus de gal\xc3\xa0xies tan alta que consumirien les reserves de gas per a la formaci\xc3\xb3 d'estrelles molt r\xc3\xa0pidament; \xc3\xa9s per aix\xc3\xb2, que se suposa que els esclats de formaci\xc3\xb3 estel\xc2\xb7lar s\xc3\xb3n temporals. Exemples de gal\xc3\xa0xies desclat d'estrelles s\xc3\xb3n M82, Les Gal\xc3\xa0xies de les antenes, i IC 10.\n_START_SECTION_\nMecanismes que produeixen l'esclat d'estrelles (Starburst)\n_START_PARAGRAPH_\nPer iniciar un starburst \xc3\xa9s necessari concentrar un gran quantitat de gas molecular fred en un petit volum. Aquestes concentracions i pertorbacions s\xc3\xb3n probablement les causants del fenomen de starburst global en la major part de les fusions de gal\xc3\xa0xies. Tot i que encara no ha estat del tot determinat el mecanisme exacte. _NEWLINE_Les dades observacionals han mostrat fa temps que existeix un esclat del disc de formaci\xc3\xb3 estel\xc2\xb7lar en gal\xc3\xa0xies en fusi\xc3\xb3 o interacci\xc3\xb3. Tamb\xc3\xa9 es creu que les interaccions entre gal\xc3\xa0xies properes que, de fet, no estan en proc\xc3\xa9s de fusi\xc3\xb3 poden produir modes de rotaci\xc3\xb3 inestables que condueixen el gas cap al nucli, produint-hi l'esclat de formaci\xc3\xb3 estel\xc2\xb7lar.\n_START_SECTION_\nEls ingredients d'un starburst\n_START_PARAGRAPH_\nEn primer lloc, un starburst ha de disposar d'una gran quantitat de gas per tal de formar estrelles. L'esclat es produiria per un encontre amb una altra gal\xc3\xa0xia (com M81/M82), una col\xc2\xb7lisi\xc3\xb3 amb una altra gal\xc3\xa0xia (com a les gal\xc3\xa0xies de les antenes), o per un altre proc\xc3\xa9s que forc\xc3\xa9s la materia cap al centre de la gal\xc3\xa0xia (com una barra estel\xc2\xb7lar)._NEWLINE_L'interior de l'starbusrt \xc3\xa9s un ambient extrem. La gran quantiat de gas significa la formaci\xc3\xb3 d'estrelles molt massives. Les estrelles joves i calentes ionitzen el gas (principalment hidrogen) creant regions HII. Grups d'estrelles molt calentes es coneixen amb associacions OB. Aquestes estrelles cremen d'una manera r\xc3\xa0pida i brillant, i s\xc3\xb3n for\xc3\xa7a propenses a explotar en forma de supernova al final de la seva vida. Despr\xc3\xa9s de l'explosi\xc3\xb3 de supernova, el material ejectat s'expandeix i es converteix en un romanent de supernova. Aquests romanents interaccionen amb el medi interestel\xc2\xb7lar de l'starburst i pot ser l'espai de m\xc3\xa0sers naturals. _NEWLINE_L'estudi de gal\xc3\xa0xies starburst pot ajudar a determinar la hist\xc3\xb2ria de la formaci\xc3\xb3 de la gal\xc3\xa0xia i de la seva evoluci\xc3\xb3. Un gran nombre de gal\xc3\xa0xies molt distants vistes, per exemple, en espai profund Hubble se saben que s\xc3\xb3n starburst, per\xc3\xb2 es troben massa lluny per a ser estudiades en detall. Observant els exemples propers i explorant les seves caracter\xc3\xadstiques es poden fer una idea de qu\xc3\xa8 passava en les primeres etapes de l'univers, ja que la llum que veiem d'aquestes gal\xc3\xa0xies llunyanes va sortir quan l'univers era molt m\xc3\xa9s jove. No obstant aix\xc3\xb2, les gal\xc3\xa0xies starburst semblen ser for\xc3\xa7a rares en el nostre univers local, i s\xc3\xb3n m\xc3\xa9s comunes m\xc3\xa9s lluny de nosaltres, el que indicaria que hi havia moltes m\xc3\xa9s ara fa bilions d'anys. Totes les gal\xc3\xa0xies eren m\xc3\xa9s properes llavors, i per tant era molt m\xc3\xa9s probable que fossin influenciades per les respectives gravetats. Encontres m\xc3\xa9s freq\xc3\xbcents produirien m\xc3\xa9s starburst, ja que la forma de les gal\xc3\xa0xies evoluciona amb l'expansi\xc3\xb3 de l'univers.\n_START_SECTION_\nStarbursts coneguts\n_START_PARAGRAPH_\nM82 '\xc3\xa9s l'arquetipus de gal\xc3\xa0xies starburst. El seu alt grau de formaci\xc3\xb3 estel\xc2\xb7lar \xc3\xa9s degut a un encontre amb la gal\xc3\xa0xia espiral ve\xc3\xafna M81. Mapes de la regi\xc3\xb3 fets per r\xc3\xa0diotelescopis mostren grans efusions d'hidrogen neutre connectant les dues gal\xc3\xa0xies, tamb\xc3\xa9 a conseq\xc3\xbc\xc3\xa8ncia de l'encontre. Les imatges de r\xc3\xa0dio de la zona central d'M82 tamb\xc3\xa9 mostra un gran nombre de romanent de joves supernoves, abandonats quan les estrelles m\xc3\xa9s massives creades en l'esclat d'estrelles va arribar a la fi. Les antenes \xc3\xa9s un altre sistema starburst ben conegut.fotografia de Hubble"